हाबाफारि लानानै जोलुर गेलेनाय बादायलायनाय हाबाफारि खुंफुंदों। बर फरायसा गथफोरखौ दिनैनि समाव सोलिनाय द्राग्स निसा बायदि बाहायनायनिफ्राय सांग्रांथि लाबोनो आरो गेलेनाय बिथिंआव जौगासार लाबोनो थाखाय मिरु दुलाराय बर फरायसा आफादनि बडफा गोजोरथियारी सोलाइनाय मावथांखिबादियै कुमारिकाटा दखरा दुलाराय बर फरायसा आफादाबो 13 बोसोर बैसोनि उन्दै गथसाफोरनि जोलुर गेलेनाय बादायलायनाय हाबाफारि लादों । बे जोलुर गेलेनाय बादायलायनाय हाबाफारिखौ बेखेवनानै होयो बाक्सा जिल्ला दुलाराय बर फरायसा आफादनि आफादगिरि उमेस दैमारी आ । लोगोसे बाहागो लाबावदों कुमारिकाटा गुदि बर थुनलाइ आफादनि आफादगिरि बुद्धि मोसाहारी, दारांगाजुलि ब्लक UPPL नि लेंङाइ आफादगिरि बिरखां बसुमतारी, कुमारीकाटा UN एकादेमीनि गोरायुं बिरकां नार्जारी, बाक्सा जिल्ला दुलाराय बर फरायसा आफादनि थुनलाइ नेहाथारि मिथिंगा राजा बसुमतारी हारिमु नेहाथारि दैमालु बसुमतारी, कमल सोर्गीयारी बिथांमोना बाहागो लायो । दिनैनि गिबि गेलेजेननायाव बगाजुलि दालाइ एबसु आरो भांबारि दालाइ एबसु मोननै हानजानि गेजेराव गेलेजेनहोनाय जायो । जोबथा बादायलायनाय समाव देरहागिरि हानजानि बानथा महरै 5000 रां आरो सिलकाप गंसे लोगोसे नैथि बानथा देरहागिरि महरै 3000 रां सिलकाप गंसे आरो साबसिन गेलेगिरि आरो साबसिन गल सोगिरि बानथाबो गथायनाय जागोन होनना कुमारिकाटा दखरा दुलाराय बर फरायसा आफादनि आफादगिरि एलपिसिं नार्जारीया फोरमायदों ।